הרמס 900

איור של הרמס 900 בטיסה
הרמס 900 בטיסה משותפת עם [[הרמס 450]]
הרמס 900 הוא כלי טיס בלתי מאויש (כטב"ם) טקטי לשהייה ממושכת, מתוצרת חץ הכסף, חברה-בת של אלביט מערכות הישראלית. הוא מיועד לשימוש מבצעי במסגרת דרגי החטיבה והגיס, בעיקר עבור משימות סיור ואיסוף מודיעין, אך גם משימות תקיפה.

== יעוד ==
כלי טיס זה מסוגל לשאת מטע"ד (מטען ייעודי) למשימות שונות, הכולל בין היתר מטע"ד אלקטרואופטי לצילום יום ולילה, מטע"ד מכ"ם מטיפוס SAR, ציין לייזר, מתקנים למשימות מודיעין אותות (SIGINT) וחימוש למבצעי תקיפה וסיכול ממוקד. ההרמס 900 מהווה הרחבה ושיפור של הכטב"ם הרמס 450 והוא מכיל מערכות רבות של הדגם המוקדם, כולל הציוד הקרקעי וקרון השליטה והבקרה. על ההרמס 900 מותקנים אמצעי לוחמה אלקטרונית להגנה על הכטב"ם.

דגם מתקדם של הכטב"ם קרוי הרמס 900 סטארליינר. כטב"ם מדגם זה התרסק באוגוסט 2020 בעת טיסת ניסוי.

== תקופת שירות ==
דגם בקנה מידה מלא הוצג לראשונה בפומבי בסלון האווירי בפריז בשנת 2007. טיסת הבכורה של הכטב"ם נערכה ב-9 בדצמבר 2009. הרמס 900 נמצא בשירות זרוע האוויר והחלל של צה"ל וכינויו המבצעי "כוכב". בין היתר, הופעל הכטב"ם בפעילות מבצעית במבצע צוק איתן.

באוגוסט 2017 הושלמה קליטתו של ה"כוכב" בחיל האוויר והוא הוכרז כמבצעי.

ב-6 באפריל 2024, בזמן מלחמת חרבות ברזל, הפילו לראשונה כוחות חזבאללה כטב"ם מסוג הרמס 900 שהיה בפעילות מבצעית בלבנון, באמצעות טיל קרקע-אוויר<ref name=":0">;</ref>. כטב"מים נוספים מסוג זה הופלו ב-1 ביוני 2024. וב 10 ביוני 2024.

== מאפיינים טכניים ==
* אורך: 8.3 מטר
* מוטת כנפיים: 15 מטר
* משקל המראה מרבי: 1,170 ק"ג

=== מטעני איסוף או חימוש אפשריים ===
==== מטע"דים ====
* מצלמות אלקטרואופטיות ליום ולילה
* מכ"ם SAR
* ציין לייזר
* מתקני מודיעין אותות ותקשורת (איכונים והאזנות)

==== חימוש ====
ההרמס 900 מסוגל לשאת עד 4 טילי אוויר-קרקע מסוג AGM-114 הלפייר או טילי אוויר-אוויר מסוג AIM-92 סטינגר המשמשים ליירוט של כלי טיס. הוא מסוגל גם לשאת עד 2 פצצות מונחות לייזר מסוג GBU-12 פייבוואי או פצצות JDAM לסוגיהן המשמשות לתקיפת יעדים ולסיכולים ממוקדים.

== מפעילות ==
* – הרמס 900 משרת בחיל האוויר הישראלי בטייסת 147 ובטייסת 166, וכינויו בצה"ל הוא "כוכב".
* – חיל האוויר השווייצרי מפעיל 2 מל"טים מתוך 6 שנקנו ב-2015, בעסקה שבה אלביט חתמה עם צבא שווייץ על חוזה לקניית 6 מל"טי הרמס 900, אבל עיכובים שונים גרמו לכך שאספקת 6 המל"טים החלה רק ב-2022.
* – איסלנד מפעילה מל"טי הרמס 900 לניטור ושמירה על האזורים הכלכליים שלה.
* האיחוד האירופי – ב-1 בנובמבר 2018 זכתה אלביט מערכות לספק שירותי טיסה של מל"טי הרמס 900 לאיחוד האירופי בחוזה חכירה על סך 68 מיליון דולר, למטרות פטרול במרחב הימי של מדינות האיחוד האירופי.
* – בינואר 2021 אלביט הכריזה על זכייה בחוזה על סך 36 מיליון דולר לאספקת מל"ט 1 מדגם הרמס 900 סטארליינר למשרד התחבורה הקנדי למטרת ניטור האזור הארקטי של קנדה.
* – טייסת 601 של חיל האוויר המקסיקני מפעיל 2 מל"טי הרמס 900, במסגרת זכייה בחוזה בינואר 2012, לאספקת 2 מל"טי הרמס 900 והמערכות הנלוות להם בשווי 50 מיליון דולר למשטרה הפדרלית המקסיקנית כחלק מהמלחמה בסחר בסמים שמנהלת המשטרה.
* – אלביט זכתה במכרז לאספקת מל"טי הרמס 900 והמערכות הנלוות להם לחיל האוויר הברזילאי במרץ 2014, ובינואר 2022 זכתה אלביט בחוזה המשך לאספקת עוד מל"טי הרמס 900 לחיל האוויר הברזילאי, כשאספקת כלל המל"טים מחוזה זה הושלמה במאי 2023.
* – באוגוסט 2012 אלביט זכתה במכרז בשווי של כמה מאות מיליוני דולרים לאספקת צי מעורב של מל"טי הרמס 450 והרמס 900 והמערכות הנלוות להם לחיל האוויר של קולומביה.
* – ב-2011, צ'ילה קנתה מל"טי הרמס 900 בעסקה השווה כמה עשרות מיליוני דולרים, למשימות סיור ותצפית לאורך רצועת החוף שלה, בעסקה הראשונה שמכרה מל"טי הרמס 900 למדינות בחו"ל.
* – חיל האוויר האזרי מפעיל 15 מל"טי הרמס 900.
* – חיל האוויר הפיליפיני מפעיל 8 מל"טי הרמס 900. לאחר שמל"ט אחד מבין תשעת המל"טים שנקנו וסופקו לחיל האוויר הפיליפיני התרסק.
* – במרץ 2021 אלביט הכריזה על זכייה בחוזה בסך 300 מיליון דולר למדינה במזרח אסיה לאספקת כ-12 מל"טים מסוג הרמס 900.
* תאילנד – ביולי 2022 משרד ההגנה התאילנדי הכריז שהצי התאילנדי ירכוש 7 מל"טי הרמס 900 בעסקה בשווי 120 מיליון דולר. ב-28 בספטמבר 2022 אלביט הודיעה שחתמה על החוזה למכירתם כשהחוזה צפוי להיות מושלם לאחר 3 שנים בשנת 2025.

== קישורים חיצוניים ==

* 
* [https://www.youtube.com/watch?v=XyH8ULrAm44 סרטון תדמית], [http://www.youtube.com/watch?v=O6F7MGWqYqU סרטון טיסה], באתר יוטיוב
* 

== הערות שוליים ==

קטגוריה:אלביט מערכות: כלי טיס בלתי מאוישים
קטגוריה:כלי טיס בלתי מאוישים
קטגוריה:כלי טיס בלתי מאוישים ישראליים